open-index/open-wikipedia-markdown huggingface dataset:
Arkeologiåret 1925

**Arkeologiåret 1925** er en oversikt over blant annet utgravninger, fødte og avdøde personer med tilknytning til arkeologi i 1925.

## Utforskninger

## Utgravninger

* Kaminaljuyu ved Manuel Gamino.
* Utgravninger i Gibraltar av Dorothy Garrod begynner (fortsetter til 1926).
* Desember – Fullstendige utgravninger ved Sfinksen i Giza av Émile Baraize starter (fortsetter til 1936).

## Publikasjoner
* V. Gordon Childe – *The Dawn of European Civilization*
* Aleš Hrdlička – *The Old Americans*

## Funn
* Anders Nummedal finner de første steinalderboplassene i Alta, og mener at de stammer fra en egen, tidlig nordlig bosetningsfase. Han kaller den etter hvert Komsakulturen.
* 13. juli – *[[Venus fra Dolní Věstonice]]* blir funnet i Dolní Věstonice
* 28. oktober – Howard Carter avslører Tutankhamons dødsmaske i gull.
* Bosetning fra aurignackulturen i Breitenbach i Sachsen-Anhalt blir oppdaget av en skolelærer fra distriktet, E. Thiersch.
* Belger-keramikk i Swarling, Kent.
* De første sporene av det som kommer til å bli kalt komsakulturen av Anders Nummedal.

## Priser

## Andre henvendelser

## Fødsler

*7. januar – Franz Fischer, tysk arkeolog
*17. januar – Erik Hinsch, norsk arkeolog (død 1958)
*5. juni – Arne Skjølsvold, norsk arkeolog, forskningssjef ved Kon-Tiki-museet (død 2007)
*20. august – Jean Abélanet, fransk arkeolog (død 2019) 
*25. september – Wendell Phillips, arkeolog fra USA (død 1975)
*14. november – James Mellaart, britisk arkeolog
*Louis Dupree, amerikansk antropolog, arkeolog og Afghanistan-kjenner (død 1989)

## Dødsfall
*4. februar – Robert Koldewey, tysk arkitekt og arkeolog (født 1855)
*18. mai – August Frickenhaus, tysk arkeolog (født 1882)
*1. juni – Elia Lattes, italiensk arkeolog og filolog (født 1843)
*22. juli – Giulio De Petra, italiensk arkeolog og numismatiker (født 1841)
*Percy Fawcett, britisk ingeniør, oberst og arkeolog (født 1867)

## Referanser
Mammoth Kamikaze

**Mammoth Kamikaze** eller **Kamikaze Downhill** er et beryktet og tradisjonsrikt utfor terrengsykkelritt avholdt for første gang på 80-tallet på Mammoth Mountain i California.

I motsetning til andre typiske utfor-ritt fulgte Kamikaze-rittet en ganske teknisk lite krevende adkomstvei. På den andre siden, den jevne og bratte løypen gjorde at snitthastigheten og topphastigheten var langt høyere enn det som er mulig på tekniske utforritt. Utøvere kom opp i hastigheter på 90-110 km/t på stive sykler eller hardtails, med flate styrer.

Navnet Kamikaze Downhill ble funnet på av Bill Cockroft, som er inkludert i Mountain Bike Hall of Fame.
George Calnan

**George Charles Calnan** (født 18. januar 1900 i Boston, død 4. april 1933 i New Jersey) var en amerikansk fekter som deltok i de olympiske leker 1924 i Paris, 1928 i Amsterdam, 1932 i Los Angeles.

Calnan vant en olympisk bronsemedalje i fekting under Sommer-OL 1924 i Paris. Han kom på tredjeplass i den individuelle konkurransen i kårde bak Lucien Gaudin og Georges Buchard begge fra Frankrike

Fire år senere, under Sommer-OL 1932 i Los Angeles, var han med på de amerikanske lagene som kom på tredjeplass i både florett og kårde.

Calnan avla den olympiske ed på vegne av deltakerne under Sommer-OL 1932 i Los Angeles.

Calnan var en av de 73 som omkom på det amerikanske luftskipet USS «Akron» i 1933.
## OL-medaljer
* 1928  Amsterdam -  Bronse i  fekting, kårde 
* 1932  Los Angeles -  Bronse i  fekting, florett lagkonkurranse   USA
* 1932  Los Angeles -  Bronse i  fekting, kårde lagkonkurranse   USA

## Eksterne lenker
*
Gustave Heiss

**Gustave Marinius Heiss** (født 4. november 1904, død 7. juni 1982) var en amerikansk fekter som deltok i de olympiske leker 1932 i Los Angeles og 1936 i Berlin.

Heiss vant en olympisk bronsemedalje i fekting under Sommer-OL 1932 i Los Angeles. Han var med på det amerikanske laget som kom på tredjeplass i lagkonkurransen i  kårde bak Frankrike og Italia. De andre på laget var George Calnan, Tracy Jaeckel, Frank Righeimer, Curtis Shears og Miguel de Capriles.

## OL-medaljer
* 1932  Los Angeles -  Bronse i  fekting, kårde lagkonkurranse   USA

## Eksterne lenker
*
Arkeologiåret 1927

**Arkeologiåret 1927** er en oversikt over blant annet utgravninger, fødte og avdøde personer med tilknytning til arkeologi i 1927.

## Utfordringer
*
## Utgravninger
* Utgravninger i stor skala begynner ved funnstedet av pekingmannen i Zhoukoudian, Kina under den canadiske paleoantropologen Davidson Black, med støtte fra Rockefeller-stiftelsen.
* Den svenske Kyprosekspedisjon begynner tre og et halvt år med utgravninger under ledelse av Einar Gjerstad.
* Utgravninger i Skara Brae begynner under ledelse av V. Gordon Childe.
* Utgravninger i Tepe Gawra startes av et team fra USA ledet av Ephraim Avigdor Speiser.
* Det arkeologiske funnstedet Pločnik blir oppdaget i det sørlige Serbia, med funn fra Vinčakulturen (5500 f.Kr).

## Funn
* Hårbergsteinen blir gjenfunnet i en fjøsmur.
* Materialet fra Davidson Blacks utgravninger av funnstedet for Pekingmannen i Zhoukoudian, Kina inneholder en menneskelig jeksel som han foreslår hører til en ny art han gir navnet *[[Pekingmannen|Sinanthropus pekinensis]]*.
* De første vrakdelene fra VOC *[[Zuytdorp]]* (skip lastet med sølvmynter som forliste i 1712) blir funnet i Vest-Australia.

## Publikasjoner
* Mars – Tidsskriftet *[[Antiquity (tidsskrift)|Antiquity]]* starter utgivelse.
* Alan Gardiners *[[Egyptian Grammar: Being an Introduction to the Study of Hieroglyphs]]* blir utgitt for første gang.
* Leonard Woolley – *Ur Excavations* (10 bind, 1927–1955)

## Andre hendelser
* Arbeid starter med å tømme Lago di Nemi for å hente opp Nemiskipene.
* Desember – En internasjonal kommisjon erklærer at de fleste gjenstandene fra utgravningene i Glozel (sentralt i Frankrike) er forfalskninger.

## Fødsler
* 14. januar – Rodolphe Kasser, sveitsisk filolog og arkeolog (død 2013)
* 10. februar – Bridget Allchin, britisk arkeolog og oldtidshistoriker (død 2017)
* 27. juni – Erika Simon, tysk arkeolog
* 1. juli – Leo Klejn, russisk arkeolog, antropolog og filolog (død 2019)
* 20. august – John Boardman, britisk klassisk kunsthistoriker og arkeolog
* 27. september – Werner Fuchs, tysk arkeolog
* 4. november – Ivor Noël Hume, britisk arkeolog innen historisk arkeologi (død 2017)
* Jørgen Meldgaard, dansk arkeolog og museumsinspektør (død 2007)

## Dødsfall

* 20. januar – Domenico Comparetti, italiensk klassisk filolog og papyrolog (født 1835)
* 21. januar – Charles Warren, britisk bibelarkeolog (født 1840)
* 26. november – François Daleau, fransk oldtidshistoriker, arkeolog og paleontolog (født 1845)

## Bildegalleri

Charles Warren.jpg|Charles Warren(1840–1927)
François_Daleau.JPG|François Daleau(1845–1927)
RodolpheKasser.jpg|Rodolphe Kasser,foto fra 2007(1927–2013)


## Referanser
Arturo De Vecchi

**Arturo De Vecchi** (født 30. april 1898 i Messina, død 6. januar 1988) var en italiensk fekter som deltok i de olympiske leker 1932 i Los Angeles.

De Vecchi vant en olympisk sølvmedalje i fekting under Sommer-OL 1932 i Los Angeles. Han var med på de italienske laget som kom på andreplass i lagkonkurransen i sabel bak Ungarn. de andre på laget var Renato Anselmi, Gustavo Marzi, Giulio Gaudini, Ugo Pignotti og Emilio Salafia.

## OL-medaljer
* 1932  Los Angeles -  Sølv i fekting, sabel lag  Italia

## Eksterne lenker
*
Åmot/Geithus

**Åmot/Geithus** er et tettsted i Modum og Øvre Eiker kommuner i Buskerud. Tettstedet har  innbyggere per , og består av de to sammenvokste stedene Åmot og Geithus som ligger ved Drammenselva fire kilometer sørvest for tettstedet Vikersund. Skillebekk i Øvre Eiker er også del av tettstedet.

## Referanser
Bitterblåfjær

**Bitterblåfjær** (*Polygala amarella*) er en blomst.
Den har blomstringstid i juli–juni.

## Referanser




## Litteratur
* 
* 
* 
* 

## Eksterne lenker
* 
* http://www.markblomster.com/Markblomster/Flora/B/Bitterblaafjaer.html
The Irrawaddy

:*Denne artikkelen er om tidsskriftet. For elva med samme navn, se [[Irrawaddy]].*

***The Irrawaddy*** er et uavhengig internasjonalt tidsskrift som hovedsakelig tar for seg tema som omhandler diktaturet i Burma og Sørøst-Asia generelt. Bladet er ikke tilknyttet noen politiske organisasjoner, men har som formål å fremme frihet, uavhengig presse og frigjøring av informasjon. Bladet har høy troverdighet og kan vise til abonnenter med tilknytning til internasjonale organisasjoner og statsapparat over hele verden.

Irrawaddy blir redigert på engelsk, er non-profit-basert, og holdes i drift av givere fra hele verden. Bladet blir trykket av Nopburee Press i Chiang Mai (Thailand), hvor redaksjonen også har sitt hovedkontor. 

Irrawaddy Publishing Group ble grunnlagt i 1992 av eksil-burmesere i Thailand.

Nåværende (2005) redaktør er Aung Zaw.

## Eksterne lenker
* Offisielt nettsted på engelsk
Werner Sørvik

Werner Sørvik (født 1945) er en norsk tidligere fotballspiller som har spilt for Lillestrøm SK og landslaget. Han spilte i glansdagene til Lillestrøm SK sammen med blant andre Frank Grønlund og Tom Lund.
Judy Guinness

**Heather Seymour Guinness Penn-Hughes** kjent som **Judy Guinness** (født 14. august 1910 i Dublin, død 24. oktober 1952) var en britisk fekter som deltok i de olympiske leker 1932 i Los Angeles.

Guinness vant en olympisk sølvmedalje i fekting under OL 1932 i Los Angeles. Hun kom på andreplass i florett for kvinner bak Ellen Preis fra Østerrike.

## OL-medaljer
* 1932  Los Angeles -  Sølv i fekting, florett kvinner  Storbritannia

## Referanser


## Eksterne lenker
*
SPARC64 III

**SPARC 64 III**, også kalt **SPARC64 GP** (produktkode: Fujitsu SFCB81147), var en 64-bit mikroprosessor som ble utviklet av Fujitsu og HAL Computer Systems og som var basert på spesifikasjonen SPARC Versjon 9. SPARC 64 III ble første gang annonsert den 11. april 1998, produksjonen startet i juli 1997, og prosessoren ble lansert i desember 1998 i klokkefrekvenser på 225 og 250 MHz. En versjon i 275 Mhz ble lansert i mars 1999.

SPARC64 III var en videreutvikling av SPARC64 II i form av en tredje generasjons SPARC64 prosessor, og var kjent under navnet SPARC64 III før den ble lansert. Den var den første mikroprosessoren fra HAL som støttet symmetrisk multiprosessering.

Mikroprosessoren ble benyttet i serverne Fujitsu GP7000F og PrimePower, og dens største konkurrenter var HP PA-8500, IBM POWER3 og Sun Microsystems UltraSPARC II.

SPARC64 III bestod av 17.6 millioner transistorer, hvorav 6 millioner ble benyttet til logiske kretser og 11.6 millioner ble benyttet til cache-RAM og *Translation Lookaside Buffers*. Størrelsen var 210 mm². Prosessoren ble fabrikkert av Fujitsu ved å ta i bruk deres CS-70 prosess, en 240 nanometers, 5-lags CMOS-prosess.

Den ble pakket inn i en 957-pinners LGA med en størrelse på 42.5 x 42.5 mm. 552 av pinnene ble benyttet til signaler, mens 405 pinner sørget for strømtilførsel og jording. Den interne spenningen var 2.5 Volt, mens den eksterne spenningen var 3.3 Volt.

I forhold til SPARC64 II ble mikroarkitekturen forbedret gjennom bedre *branch prediction*, en ekstra *pipe* under *pipelining* for å muliggjøre høyere klokkefrekvenser, og en ekstra desimaltallsenhet for addering og subtrahering. Den første desimaltallsenheten ble også erstattet av en enhet med mindre funksjonalitet for å begrense brikkens størrelse. Den andre var  bare halvparten så stor som den første.

SPARC64 III integrerte på én brikke de funksjonene som på SPARC64 II var blitt implementert i tre brikker: Mikroprosessoren, MMU og Cache-RAM.

Den komplekse MMU i SPARC64 II ble erstattet av en enklere enhet, for å gjøre SPARC64 III kompatibel med operativsystemet Solaris. SPARC64 og SPARC64 II hadde benyttet en egen avart av SunOS og Solaris, kalt SPARC64/OS, som var blitt utviklet av HAL.

Størrelsen på nivå-1 cache RAM ble halvert fra 128 Kb til 64 Kb, også for å redusere størrelsen. Til gjengjeld ble størrelsen på den eksterne nivå-2 cache RAM økt til en kapasitet på fra 1 til 16 Mb. SPARC64 III kommuniserte med nivå-2 cache gjennom en egen dedikert 128-bit buss som opererte i det hele eller halve av prosessorens klokkefrekvens.

Det proprietære system-grensesnittet i SPARC64 II ble videre erstattet av et nytt som var kompatibelt med Ultra Port Architecture. Dette gjorde det mulig for SPARC64 III å benytte brikkesett som var utviklet av Sun Microelectronics. Systembussen opererte med det halve, en tredjedel, en fjerdedel eller en femtedel av mikroprosessorens hastighet, og hadde en maksimal hastighet på 150 MHz.

## Referanser
Erling With Aasgård

**Erling With Aasgård** (født 31. mars 1968 i Kristiansund) er en norsk organist, cembalist og kirkemusiker.

Aasgård vokste opp på Åsskard i Surnadal kommune. Han studerte kirkemusikk ved Konservatoriet i Trondheim i tiden 1984&ndash;1989 og deretter under professor Jon Laukvik ved Staatliche Hochschule für Musik und Darstellende Kunst Stuttgart. Tiden i Stuttgart ble avsluttet med diplomeksamen på orgel i 1991 og cembalo i 1995, begge avholdt i Stuttgart. Aasgård avholdt sin debutkonsert i Oslo konserthus i 1991. I 1993&ndash;'94 studerte han historiske orgler under Jacques van Oortmerssen ved Sweelinck Conservatorium i Amsterdam, ved siden av private studier hos David Sanger og Nicolas Kynaston i England.Cembaloundervisning hos bl.a. Gustav Leonhardt. Utdannelsen ved Sweelinck Conservatorium ble avsluttet med en konserteksamen i Waalse kerk i Amsterdam i 1993.

I årene 1993&ndash;1995 hadde han et stipend fra Deutscher Akademischer Austausch Dienst (DAAD), og i 2002&ndash;2005 hadde han et arbeidsstipend fra kulturdepartementet.

Aasgård var domkantor I i Molde domkirke i årene 1997&ndash;2007. Han har også vært kantor i Kolbotn kirke, Oppegård kirke, Nidarosdomen, Værnes og Kolstad kirke; og dessuten undervist i orgelspill ved Musikkonservatoriet i Trondheim 1999&ndash;2010. Videre har Aasgård hatt konserter i flere land: Sverige, Finland, Danmark, Island, Spania, Tyskland, England, USA og Russland (bl.a. Moskvas kat. katedral og Filharmonienens store sal i St. Petersburg). I Sverige har flere konsertopptak blitt sendt på radio av SR P2. Aasgård har blant annet spesialisert seg i Louis Viernes seks orgelsymfonier.Fremføring av J. S. Bachs samlede orgelverker og instrumentalsonater på det historiske Wagnerorgelet i Nidarosdomen, og i tillegg en komplett oppføring av J. S. Bachs instrumentalsonater for cembalo i perioden september 2011 til mai 2012. Disse fremføringene ble fordelt over 16 konserter.

## Diskografi
* I Wish (2008). Utgitt på Grappa med Nidarosdomens Guttekor og Trondheim Symfoniorkester
* Orgelmusikk fra Molde domkirke (2000). 
* Johan Daniel Berlin & Johan Heinrich Berlin (1997). Utgitt på Vanguard Classics med TrondheimSolistene, Jan Fredrik Christiansen og Marianne Thorsen

## Referanser


## Eksterne lenker
* Erling With Aasgård hos mic.no
* ''Dagbladet.nos'' Sigve Kvamme: «Spilte RBK-sangen i domkirka i Molde. Utelukker ikke at det kan skje igjen.» 28. mars 2006
* 
* 
* 
*
Oddevall/Sjåstad

**Oddevall/Sjåstad** er et tettsted i Lier kommune i Buskerud. Tettstedet består av de to sammenvokste stedene Oddevall og Sjåstad, og har  innbyggere per 1. januar . Oddevall/Sjåstad ligger 11 kilometer nord for kommunesenteret Lierbyen, mens Sylling ligger omtrent syv kilometer unna. Sjåstad kirke ligger på Sjåstad.

## Referanser
Dernell Every

**Dernell Every** (født 18. august 1906, død 11. september 1994)  var en amerikansk fekter som deltok i de olympiske leker 1932 i Los Angeles og 1948 i London.

Every vant en olympisk bronsemedalje i fekting under Sommer-OL 1932 i Los Angeles. Han var med på det amerikanske laget som kom på tredjeplass i lagkonkurransen i  florett bak Frankrike og Italia. De andre på laget var  George Calnan, Joseph Levis, Frank Righeimer, Hugh Allesandroni og Richard Steere.

## OL-medaljer
* 1932  Los Angeles -  Bronse i  fekting, florett lagkonkurranse   USA

## Eksterne lenker
*
Tadeusz Friedrich

**Tadeusz Friedrich** (1903–1976) var en polsk fekter som deltok i de olympiske leker 1928 i Amsterdam og 1932 i Los Angeles.

Friedrich vant en olympisk bronsemedalje i fekting under Sommer-OL 1928 i Amsterdam. Han var med på de polske laget som kom på tredjeplass i lagkonkurransen i sabel bak Ungarn og Italia. De andre på laget var Adam Papée, Kazimierz Laskowski, Władysław Segda, Aleksander Małecki og Jerzy Zabielski.

Fire år senere, under Sommer-OL 1932 i Los Angeles vant han en ny bronsevmedalje i lagkonkurransen i sabel sammen med Marian Suski, Władysław Dobrowolski, Władysław Segda, Adam Papée og Leszek Lubicz-Nycz.

## OL-medaljer
* 1928  Amsterdam -  Bronse i fekting, sabel lag  Polen
* 1932  Los Angeles -  Bronse i fekting, sabel lag  Polen

## Referanser


## Eksterne lenker
*
Kjenner

**Kjenner** er et boligområde mellom Lierskogen og Liertoppen kjøpesenter i Lier kommune i Buskerud.

Kjenner var tidligere Statistisk sentralbyrås navn for et tettsted som også omfattet bebyggelsen på Lierskogen. Tettstedet hadde 1954 innbyggere fordelt på 1,43 kvadratkilometer per 1. januar 2012. Etter de nye SSB-definisjonene i 2014 inngår tettstedet i tettstedet Oslo.

Kjenner ligger på østsiden av Europavei 18 omtrent tre kilometer fra fylkesgrensen mellom Buskerud og Akershus. Kjenner ligger omtrent åtte kilometer vest for Asker sentrum, og ni kilometer mot sørvest ligger kommunesenteret Lierbyen.

## Referanser
Om mus og menn

:*For filmen fra 1939, se [[Om mus og menn (film, 1939)]]. For filmen fra 1992, se [[Om mus og menn (1992)]]*

***Om mus og menn*** (eng. *Of Mice and Men*) er en roman fra 1937 av nobelprisvinneren  John Steinbeck. I amerikansk språkbruk kalles den en *novella*, dvs. en kortroman.

Boka skildrer forholdet mellom to leiearbeidere i California under de vanskelige 1930-årene etter finanskrakket i 1929: den tilbakestående *Lennie* og hans venn og «verge» *George*. De to barndomsvennene drømmer om å tjene nok penger til å få seg et småbruk sammen. De får arbeid på en gård hvor eierens svigerdatter er en vakker kvinne som blir årsak til romanens tragedie. Lennies trang til å kjæle med noe mykt, og manglende kontroll med egen styrke, fører til at han knekker kvinnens nakke. Han blir forfulgt av en lynsjemobb, ledet av den hissige gårdbrukersønnen Curley – kvinnens ektemann, og George velger å ta livet av vennen fremfor å overlate ham til mobben. 

Boken er filmatisert tre ganger, først i 1939, som TV-serie i 1981 og sist i Gary Sinises regi 1992. Romanen ble dramatisert til teaterstykke allerede i 1937 og har blitt fremvist på utallige scener på mange språk. Boken ble utgitt på norsk i 1939, oversatt av Haakon Bugge Mahrt.

I USA er den noen steder blitt pensum i litteratur, mens den andre steder er sensurert eller forsøkt sensurert. Sensuren har dels vært begrunnet med vulgært språk. Mange steder har sensuren blitt opphevet, men ALA, den amerikanske bibliotekforeningen, har fremdeles romanen på sin liste over «truede bøker».

## Referanser


## Eksterne lenker
* Om Bugge Mahrts hos Norsk oversetterleksikon
Erna Bogen-Bogáti

**Erna Bogen** (født 31. desember 1906 i Jarosław, død 23. november 2002) var en ungarsk fekter som deltok i de olympiske leker 1932 i Los Angeles.

Bogen vant en olympisk bronsemedalje i fekting under Sommer-OL 1932 i Los Angeles. Hun kom på tredjeplass i florett for kvinner bak Ellen Preis fra Østerrike og britiske Judy Guinness.

## OL-medaljer
* 1932  Los Angeles -  Sølv i fekting, florett kvinner

## Referanser


## Eksterne lenker
*
Fagerliåsen/Poverudbyen

**Fagerliåsen/Poverudåsen** er et tettsted i Lier kommune i Buskerud. Tettstedet har  innbyggere per 1. januar , og består av de to sammenvokste stedene Fagerliåsen og Poverudbyen. Fagerliåsen/Poverudbyen ligger i underkant av tre kilometer nord for tettstedet Sylling, og omtrent 17 kilometer nord for kommunesenteret Lierbyen.

## Referanser
Junot Díaz

**Junot Díaz** (født 31. desember 1968) er en dominikansk-amerikansk forfatter.

Han flyttet i 1974 fra Den dominikanske republikk til USA, hvor hans far hadde jobbet i årene før familien flyttet. Han fullførte en BA i engelsk på Rutgers College i 1992. I 1995 fikk han sin MFA fra Cornell University. Diaz arbeider nå som professor i kreativ skriving ved Massachusetts Institute of Technology.

Han debuterte i 1995 med den kritikerroste novellesamlingen *Drown* og brukte de neste elleve år på å skrive romanen *Oscar Wao korte, makeløse liv*, et arbeid som slet meget på ham. Men hans anstrengelser ble belønnet med en god mottakelse og han fikk året etter, i 2008 Pulitzerprisen for fiksjon, samt en rekke andre priser.

Díaz er inspirert blant annet av Toni Morrison og trekker en del veksler på sin store viten om og pasjon for klassiske tegneserier. 

## Bibliografi
* *Drown* (1995)
* *The Brief Wondrous Life of Oscar Wao* (2007), *Oscar Waos korte, makeløse liv* (på norsk 2009)

## Referanser


## Eksterne lenker
* 
* 
* 
*  Adrenalinpumpende Prosa Om En Overvægtig Ghettonørd
*  «Vil I Ikke Vide, Hvad Der Foregår I USA?»
Arkeologiåret 1929

**Arkeologiåret 1929** er en oversikt over blant annet utgravninger, fødte og avdøde personer med tilknytning til arkeologi i 1929.

## Utforskninger
* Ekspedisjon under ledelse av Neil Merton Judd samler dendrokronologiske prøver for å datere bosetninger i Chaco Canyon.
* Den arkeologisk betydningen av Blackwater Draw i New Mexico blir for første gang anerkjent. Det er Ridgely Whiteman som uttaler seg.

## Utgravninger
* Athens agora.
* Amri.
* Utgravinger i Ugarit av Claude F. A. Schaeffer begynner; de første tekstene på ugarittisk blir oppdaget.
* Nye utgravninger ved Tell Halaf i Syria av Max von Oppenheim.
* Utgravninger av funnsteder fra paleolitikum ved Mount Carmel av Dorothy Garrod begynner (fortsetter til 1934).
* De første utgravningene av Pazyryk-gravstedene i Sibir, ved M.P. Gryaznov.
* Kinesisk arkeolog Pei Wenzhong utnevnt til feltleder i de pågående utgravningene av funnstedet for pekingmannen i Zhoukoudian, Kina.
* De første profesjonelle utgravninger blir utført ved Villa del Casale av Paolo Orsi.

## Funn
* 22. juni – Prøver (Beam HH-39) blir utvunnet fra funnstedet Show Low i Arizona. Dette gjør det mulig for A. E. Douglass å lage en kontinuerlig dendrokronologi tilbake til 700 e.Kr. for det sørvestlige USA.
* 1. desember – Kinesisk arkeolog Pei Wenzhong graver frem det første skalletaket fra funnstedet for pekingmannen i Zhoukoudian, Kina.
* Relikvier av jade ved Sanxingdui i Kina.
* Mumien av dronning Meryet-Amun (datter av Tuthmosis III).
* Et romersk amfiteater i Chester blir funnet av Hugh Thompson.
* Ruiner av Kamiros på Rhodos.
* Guido Ucelli oppdager de legendariske sjaluppene til Caligula i innsjøen Nemi.
* Lyres fra Ur er graven til Puabi.

## Publikasjoner
* V. Gordon Childe – *The Danube in Prehistory*
* Leonard Woolley – *Ur of the Chaldees*

## Fødsler

## Dødsfall

## Referanser
Ultra Port Architecture

**Ultra Port Architecture** (UPA) var en databuss som ble utviklet av Sun Microsystems for høyhastighets skjermkort. Bussen ble lansert sammen med arbeidsstasjonen Ultra 1 i 1995.
Førskolepurk

***Førskolepurk*** (originaltittel: *Kindergarten Cop*) er en amerikansk actionkomedie fra 1990 regissert av Ivan Reitman. Filmen handler om en tøff politimann som må gå undercover i en barnehage for å fange en narkotikalanger som har sin sønn i samme barnehage. Hovedrollen spilles av Arnold Schwarzenegger.

## Handling
Politimannen John Kimbo og hans kvinnelige kollega Phoebe O'Hara skal oppspore en narkotikalanger som er på jakt etter sin lille sønn som bor hos moren i Oregon. Etterhvert havner han i en situasjon der han blir nødt til å gå undercover og utgi seg for å være barnehagepedagog for å fange forbryteren.

## Om filmen

### Popularitet og økonomi
*Førskolepurk* ble en stor publikumssuksess og innbrakte $202 millioner på verdensbasis, hvorav $91,5 millioner i USA. Den havnet på 10-plass over de mest innbringende filmene USA i 1990.

### Anmelderne
Den fikk blandet mottakelse av anmelderne og har oppnådd 50 % på Rotten Tomatoes. Den amerikanske filmkritikeren Roger Ebert gav den tre av fire stjerner. 

Både *[[VG]]s* og *[[Dagbladet]]s* anmelder gav den terningkast to. Filmsiden CINERAMA gav den terning fire i 2002.

### Priser
Filmen ble tildelt en BMI Film Music Award, en Blimp Award ved Kids' Choice Awards og to Young Artist Award.

### Annet
Filmen ble omtalt som en barnefilm i Norge, men på grunn av volden fikk den 15 års aldersgrense av Statens Filmkontroll i 1991. 

## I rollene
* Arnold Schwarzenegger: John Kimble
* Penelope Ann Miller: Rachel Crisp
* Pamela Reed: Phoebe O'Hara
* Linda Hunt: Miss Schlowski
* Odette Yustman: Rosa
* Richard Tyson: Cullen Crisp
* Carroll Baker: Eleanor Crisp

## Referanser


## Eksterne lenker
*
Storetveit skole

**Storetveit skole** er en kommunal ungdomsskole på Storetveit i Fana bydel i Bergen. Skolen ble bygget i 1967, og var en realskole inntil Fana ble slått sammen med Bergen I 1972. Ungdomsskolen ble innført i Bergen i 1970. Skolen har plass til 450 elever. Skolens opptaksområde omfatter deler av kretsene til Slettebakken, Minde, Paradis og Bønes barneskoler.

## Referanser
Arkeologiåret 1931

**Arkeologiåret 1931** er en oversikt over blant annet utgravninger, fødte og avdøde personer med tilknytning til arkeologi i 1931.

## Utforskninger
* Aleš Hrdlička begynner utforskningen av Kodiak Island.

## Utgravninger
* Kinesisk forhistoriker Jia Lanpo og arkeolog Bian Mienmien slutter seg til de pågående utgravningene på funnstedet for pekingmannen i Zhoukoudian, Kina.
* Et prosjekt til University of Pennsylvania i Piedras Negras, Guatemala begynner (varer til 1939).
* Et internasjonalt prosjekt starter i Samaria (varer til 1935).
* Alfonso Caso begynner et 18 års prosjekt på Monte Albán.
* *Prima nave* (første skip) av Nemiskipene blir «hevet».

## Funn
* 29. desember – Calakmul gjenoppdaget av Cyrus L. Lundell.
* Den franske arkeologen Henri Breuil besøker funnstedet for pekingmannen i Zhoukoudian, Kina og bekrefter at det er funnet steinverktøy.
* George Florescu oppdager Vlad III Draculas grav i Snagov-klosteret.
* Et samisk depotfunn, bäsksjöfunnet, blir gjort i Vilhelmina kommune, Sverige.
* Ferriby Boat 1 oppdages av Ted Wright.

## Publikasjoner
* W. D. Caröe – *The Importance of the Historical Buildings of Cyprus*.
* C. F. C. Hawkes – «Hillforts». *[[Antiquity (journal)|Antiquity]]* **5** s.&nbsp;60–97.

## Priser
* Pour le Mérite für Wissenschaften und Künste: Theodor Wiegand

## Fødsler

*8. september – Egil Sinding-Larsen, norsk kulturminneverner (død 2000)
*30. oktober – David Mackenzie Wilson, britisk arkeolog og kunsthistoriker

## Dødsfall

## Referanser
Arkeologiåret 1930

**Arkeologiåret 1930** er en oversikt over blant annet utgravninger, fødte og avdøde personer med tilknytning til arkeologi i 1930.

## Utforskninger

## Utgravninger
* Johannes Bøe starter utgravninger i Skipshelleren i Hordaland.
* Vere Gordon Childe fullfører utgravningene i Skara Brae (begynner i 1928).
* John Garstang starter utgravninger i Jeriko (fortsetter til 1936).
* Francis Llewellyn Griffith graver ut Kawa (Sudan).
* Flinders Petrie begynner utgravninger i Tall al-Ajjul (Gaza) (fortsetter til 1934).

## Funn
* 5. august – Rester etter Andrées ballongferd i 1897 blir oppdaget.
* Helleristningene i Kvennavika blir innrapportert for første gang.
* Helleristningene i Skogerveien i Drammen blir oppdaget.

## Publikasjoner
* Aleš Hrdlička - *The Skeletal Remains of Early Man*.
* Nils Åberg – *Bronzezeitliche und früheisenzeitliche Chronologie* (fem bind 1930-1935)
* Leonard Woolley – *Digging up the Past*
* Tidsskriftet Acta Archaeologica etableres.

## Andre hendelser
* Max Mallowan gifter seg med Agatha Christie.
* Max von Oppenheim åpner et privat museum i Berlin med sine arkeologiske funn fra Det nære østen.

## Fødsler
*8. februar - James Deetz, amerikansk antropolog som regnes som grunnleggeren av historisk arkeologi (død 2000)
*14. mai – Emmanuel Anati, italiensk arkeolog
*7. juli – Bergljot Solberg, norsk arkeolog
*27. juli – Bernard Andreae, østerriksk klassisk arkeolog
*23. september – Edda Bresciani, italiensk egyptolog og arkeolog
*21. november - Lewis Binford, amerikansk arkeolog (død 2011)
*Emilio Rodríguez Almeida, spansk arkeolog og historiker

## Dødsfall

*24. april – Bredo Henrik von Munthe af Morgenstierne, norsk professor i rettsvitenskap og numismatiker (født 1851)
*17. juli – Federico Halbherr, italiensk arkeolog og epigraf, kjent for sine utgravninger på Kreta (født 1857)
*23. desember – Wilhelm Spiegelberg, tysk egyptolog (født 1870)

## Referanser
Nesbygda

**Nesbygda** er et tettsted i Drammen kommune i Buskerud. Tettstedet har  innbyggere per 1. januar , og ligger på vestsiden av Drammensfjorden omtrent 10 kilometer nord for Svelvik sentrum og omtrent 12 kilometer sørøst for Drammen sentrum. Bebyggelsen består i hovedsak av eneboliger. Nesbygda har barneskolen Tangen skole og barnehagen Støa barnehage. Nesbygda kirke fra 1916 og industribedriften Norgips ligger her. Tangen fjordpark er et populært turmål med fine bademuligheter og det er også umiddelbar nærhet til Røysjømarka, med mange turmuligheter.

## Referanser
Gravitasjonslinse

En **gravitasjonslinse** dannes når et ekstremt massivt legeme, slik som et sort hull, mørk materie eller en nøytronstjerne bøyer lyset som passerer den.

Denne kan brukes til å identifisere ellers usynlige legemet når speilbilder oppstår når objektet som bøyer strålene ligger mellom observatør og kilde. Dette er den vanligste metoden for å oppdage ellers usynlig legemer som sorte hull og nøytronstjerner.

Til og med solen bøyer lysstråler, noe som kan observeres ved en solformørkelse.

Ved hjelp av en gravitasjonslinse kunne en gruppe forskere fotografere stjernen *Ikaros* (offisielt navn MACS J1149+2223 Lensed Star 1), som er stjernen som ligger lengst unna jorden som noen gang er blitt fotografert som ikke er en supernova. Dens lys trenger 9 milliarder år å nå jorden.

## Referanser
Gordon Bajnai

**György Gordon Bajnai** (født 5. mars 1968 i Szeged) er en ungarsk politiker og statsminister i Ungarn siden 14. april 2009. 

Bajnai studerte internasjonal politikk ved Corvinus-universitetet i Budapest.

Gordon Bajnai ble statsminister i Ungarn 14. april 2009 etter at den sittende statsministeren, Ferenc Gyurcsany gikk av. Bajnai kommer fra det samme partiet som Gyurcsany, Det ungarske sosialistpartiet (*Magyar Szocialista Párt*) og viderefører den samme partikoalisjonen som Gyurcsany ledet.

## Referanser
Lars Birkelund

**Lars Ingar Birkelund** (født 1959) er en norsk trommeslager, perkusjonist, gitarist og vokalist, også kjent som skribent og debattant. Han tilhører den politiske venstresiden og er en sterk kritiker av NATO, USA og EU.

## Bakgrunn
Birkelund vokste opp på Fetsund og startet karrieren som musiker i tenårene. Han har vært profesjonell musiker siden slutten av 1980-årene. 

## Musikk
Birkelund arbeider særlig liveartist og har medvirket på flere album gitt ut av bandene Zopp, En Hedersmann, Electrobugs, Jokke & Valentinerne og Beckstrøm Kvartett. Fra 2010 har han vært mest aktiv med Oslo Radio Orkester, Beckstrøm Kvartett, Endelig Mandag Band og Gjengangerne, sammen med blant annet Mikael Holmberg, som han også spilte med i Electrobugs.

## Politikk
Siden 2010-tallet har Birkelund forfattet flere artikler blant annet på nettstedet steigan.no og i avisa *[[Klassekampen]]*.

Birkelund har i sin bok *Krig, som bestilt?* utgitt på Falken forlag (tilknyttet Norges Kommunistiske Parti), hevdet at krigen i Ukraina fra NATOs side er en proxy-krig hvor NATO bruker Ukraina for å svekke Russland, med russofobi som én av flere årsaker.

Birkeland stiller som førstekandidat for partiet Fred og Rettferdighet i Innlandet i Stortingsvalget i 2025. I sin valgkampvideo beskyldte han Norges Regjering og Storting for å være «i høyeste grad medskyldige» i at Russland invaderte Ukraina i 2022. Han hevdet at Norge ikke ville gjøre noe som helst for å unngå invasjonen. Han hevdet at Norge «nesten uten opphold» har vært med i kriger eller okkupasjoner siden 1909. Han hevdet at Ukrainas ledelse var et regime som saboterte muligheten for fred.

## Forfatterskap
* 2020: *Norges krig mot Syria* (Falken forlag)
* 2023: *Krig, som bestilt?* (Falken forlag)

## Diskografi
* 2012: *Polkadots and Moonbeams*

### Med Zopp
* 1982: *61295*

### Med Electrobugs
* 1988: *Om 100 år er allting glemt* (album)
* 1988: *Storbycowboys/Gi meg et speil* (singel)
### Beckstrøm kvartett
* 2008: *[[Døgenikt (musikkalbum)|Døgenikt]]*

### Oslo RadioOrkester
* 2010: *Bortimot levende musikk* (Impossibel Records)

## Referanser


## Eksterne lenker
* 
*
Berger

**Berger** er et tettsted i Drammen kommune i Buskerud som strekker seg delvis inn i nabokommunen Holmestrand i Vestfold. Tettstedet har  innbyggere per 1. januar , og ligger på vestsiden av Drammensfjorden omtrent åtte kilometer sør for Svelvik sentrum og 14 kilometer fra Sande sentrum. Berger kirke ligger her.

Tettstedet Berger vokste fram fra en gård med husmannsplasser til et industristed rundt Berger og Fossekleven fabrikker. I 1880 ble en tekstilfabrikk etablert på gården Bergers grunn.

Berger fremstår i dag som et av Norges best bevarte industristeder og er godt lesbart industrimiljø hvor kun en arbeiderbolig har måttet vike for ny veitrasé. Arbeiderboliger, funksjonærboliger, skole, kirke, forsamlingslokale, damanlegg, kulturlandskap m.m. bevares gjennom fortsatt bruk. Berger er et flott tur og rekreasjonsområde både sommer og vinter der det ligger mellom Bergerbukta med sandstrand og åsene bak mot Blindevann som har eget skianlegg.

I Berger museum kan man se litt av industriaktiviteten som har foregått på Berger, med en av Europas mest komplette samlinger innen tekstilindustri. Det drives i samdrift med Fossekleiva kultursenter som er åpent hele året. Der er det egen kafe, jevnlige kunstutstillinger og workshops for stor og liten. De arrangerer og årlig FiF. Som er en internasjonal figurteaterfestival. http://www.figurifossekleiva.no/.

## Referanser


## Eksterne lenker
* Om Berger på nettsidene til Kulturarv i Vestfold fylkeskommune
Arkeologiåret 1932

**Arkeologiåret 1932** er en oversikt over blant annet utgravninger, fødte og avdøde personer med tilknytning til arkeologi i 1932.

## Utforskninger

## Utgravninger
* Utgravninger av Antiokia begynner av en internasjonal komité (pågår til 1939).
* Rudolf Naumann og Selahattin Kantar begynner de første organiserte utgravningene av den klassisk tidens Smyrna, som fortsetter til 1942, etter at foreløpige utforskninger ble utført i 1927.
* Utgravingene av Troja startes av Carl Blegen (pågår til 1938)
* Brattahlíð, boplassen til Eirik Raude, blir utgravd av danske arkeologer på Sør-Grønland.
* Utgravninger i Clovis, New Mexico bringer fram verktøyene til Cloviskulturen.
* Utgravningen av en «gravhaug» på eiendommen til Fawley Court i England beviser at den ble laget i 1731.

## Publikasjoner

* William F. Albright – *The Archaeology of Palestine and the Bible*
* R. G. Collingwood – *Roman Britain*
* Cyril Fox – *The Personality of Britain: its influence on inhabitant and invader in prehistoric and early historic times*

## Funn
*Baalstele graves opp i Ugarit.

## Andre hendelser
* 19. juni – Borre nasjonalpark blir høytidelig åpnet av kong Haakon VII.
*Oktober – *Secunda nave* til Nemiskipene blir hentet opp.

## Fødsler
*7. mars – Svetlana Berzina, sovjetisk (russisk) egyptolog (død 2012) 

## Dødsfall
*19. juni – Otto Hauser, sveitsisk arkeolog (født 1874) 
*4. november – Salomon Reinach, fransk-jødisk arkeolog, filolog, kunsthistoriker og religionshistoriker (født 1858)
Arthur Jonath

**Arthur Jonath** (født 9. september 1909, død 14. april 1963) var en tysk friidrettsutøver som deltok i de olympiske leker 1932 i Los Angeles.

Jonath vant to olympiske medaljer i friidrett under Sommer-OL 1932 i Los Angeles. Han var med på det tyske laget som kom på andreplass på 4 x 100 meter bak USA.
De andre på laget var Helmut Körnig, Friedrich Hendrix og Erich Borchmeyer. Jonath kom på tredjeplass på 100 meter bak Eddie Tolan og Ralph Metcalfe begge fra USA.

## OL-medaljer
* 1932  Los Angeles -  Sølv i friidrett 4 x 100 meter stafett  Tyskland
* 1932  Los Angeles -  Bronse i friidrett, 100 meter

## Referanser


## Eksterne lenker
*
SPARC64 II

**SPARC64 II**, også kalt **SPARC64+**, var en 64-bit mikroprosessor som ble lansert i november 1996 av Fujitsu og HAL Computer Systems, basert på spesifikasjonen SPARC Versjon 9. SPARC64 II var en videreutvikling av SPARC64. SPARC64 II ble implementert i form av seks ulike brikker: Mikroprosessoren, MMU og fire brikker for cache-RAM.

Mikroprosessoren ble fabrikkert av Fujitsu i deres CS-60 prosess, en 350 nanometers, 5-lags CMOS prosess. Reduksjonen i transistorenes størrelse fra 400 nanometer i SPARC64, reduserte også størrelsen på brikkene. Størrelsene på brikkene var henholdsvis 202 mm² (mikroprosessoren), 103 mm² (MMU) og 84 mm² (Cache-RAM).

SPARC64 II ble lansert i hastigheter på 141 og 161 MHz, og ble brukt av Fujitsu i arbeidsstasjonene HALstation Model 375 (141 MHz) og Model 385 (161 MHz), som ble introdusert i henholdsvis november og desember 1996. SPARC64 II ble i 1998 erstattet av SPARC64 III.

SPARC64 II hadde høyere ytelse enn sin forgjenger gjennom høyere klokkefrekvens, men også gjennom endringer i mikroarkitekturen som gjorde at den utførte flere instruksjoner per klokkepuls.

* Størrelsen på nivå-0 (L0) instruksjons-cache ble doblet til 8 KB.
* Antallet fysiske registre ble økt fra 116 til 128 og antallet register-filer fra fire til fem.
* Antallet «inngangsporter» i prosessorens *branch history table* ble doblet til 2,048.

En ytelsestest av Fujitsus to arbeidsstasjoner i 1996, forsynt med operativsystemet SPARC64/OS 2.4.6, ga 7.43 SPECint95 / 12.2 SPECfp95 for 141 MHz modellen og 8.4 SPECint95 / 13.6 SPECfp95 for 161 MHz modellen.

## Referanser
Tospråklig lærer

En **tospråklig lærer** er en lærer som bidrar til å oppfylle kravene i opplæringslovas § 2-8: «Elevar i grunnskolen med anna morsmål enn norsk og samisk har rett til særskild norskopplæring til dei har tilstrekkeleg dugleik i norsk til å følgje den vanlege opplæringa i skolen. Om nødvendig har slike elevar også rett til morsmålsopplæring, *tospråkleg fagopplæring* eller begge delar.»

Mange av de tospråklige lærerne er voksne som kan har røtter som er sammenfallende med de nye elevenes bakgrunn og har ikke nødvendigvis formell lærerutdannelse som tilfredsstiller normale, norske krav. De fungerer både som assistenter, morsmålslærere og tospråklige lærere. Fremdeles representerer de tospråklige lærerne en liten minoritetsgruppe blant lærerne i den norske grunnskolen. De er en uensartet gruppe med svært ulik bakgrunn både i forhold til norske lærere og seg i mellom. De kommer fra forskjellige etniske grupper og nasjoner og har forskjellige språk- og kulturbakgrunn. Deres læringssyn kan også variere både sett i forhold til læringssynet i den norske skolen og seg i mellom. Noen har lærerutdanning og praksis som lærere fra hjemlandet, andre ikke. Noen mangler formell kompetanse som lærere, eller har en helt annen yrkesbakgrunn enn læreryrke fra hjemlandet.

Tospråklige lærere skal tilrettelegge undervisningen for de minoritetsspråklige barna. 

I veiledning L97-2003 PKT.3.1. blir tospråklige læreres funksjon og arbeidsoppgaver belyst. Blant disse kan nevns at tospråklige lærere kan bidra til at elevene forstår hva som foregår i et klasserom, både språklig og tolkning av kulturelle koder. Tospråklige lærere har en viktig språklig oppgave. Det er, ifølge Vygotsky, et gjensidig påvirkningsforhold mellom førstespråkutviklingen og andrespråksutviklingen. Ut fra denne påstanden blir tospråklige læreres rolle viktig i sammenheng med opplæring i morsmålet, og dermed også for norskopplæringen.
## Se også
* morsmålslærer

## Referanser
Arkeologiåret 1933

**Arkeologiåret 1933** er en oversikt over blant annet utgravninger, fødte og avdøde personer med tilknytning til arkeologi i 1933.

## Utforskninger
* Skroget til Henrik V av Englands flaggskip *[[«Grace Dieu»]]* blir identifisert i River Hamble.

## Utgravninger
* Utgravningene i Et-Tell av Judith Marquet-Krause begynner (fortsetter til 1935).
* Utgravninger i Tell Arpachiyah by Max Mallowan og John Cruikshank Rose fra British School of Archaeology in Iraq.
* Utgravninger i Tepe Sialk av Roman Ghirshman begynner (forsetter i 1934 og 1937).
* Gordon Vivian begynner bevaringsarbeidet med Pueblo Bonito, Chetro Ket, og Casa Rinconada (varer til 1937)

## Funn
* 30. oktober – Et av de mest kjente snartemofunnene av rike gravfunn fra gården Snartemo i Hægebostad kommune, Vest-Agder avdekkes under dyrking. Funnet dateres til folkevandringstiden.
* Oldtidsbyen Mari, Syria.
* Bergkunst i Tassili n'Ajjer.
* Gutorm Gjessing oppdager helleristningsfeltet med Rødøymannen.

## Publikasjoner
* Stuart Piggott og Grahame Clark – «The age of the British flint mines», *[[Antiquity (tidsskrift)|Antiquity]]*.

## Fødsler

|-
|Oktober 
|24. || Rainer Stadelmann ||  || egyptolog ||align=center|85 ||align=center|2019 ||
|}
* 11. mai - Anna Marguerite McCann, undervanns-arkeolog fra USA (død 2017)
* 9. juni - Jerzy Kolendo, polsk arkeolog (død 2014)
* 15. juni – Peter Kaplony, ungarskfødt sveitsisk egyptolog (død 2011)
* 10. august - Denise Schmandt-Besserat, franskfødt arkeolog som spesialiserte seg på opprinnelsen til skrive- og information-administrasjon
* Don Brothwell, britisk arkeolog (død 2016)
* William G. Dever, amerikansk arkeolog og bibelforsker
* Christos G. Doumas, gresk arkeolog
* Robert Sténuit, belgisk undervannsarkeolog

## Dødsfall

|-
|Februar
|4. || Archibald Henry Sayce ||  || orientalist, særlig assyriolog, men også egyptolog ||align=center|87 ||align=center|1845 || 

|Mars 
|4. || Julius Ailio ||  || arkeolog og politiker ||align=center|60 ||align=center|1872 || 
|}
*27. juni – Alexander Hardcastle, kaptein i den britiske marinen og amatørarkeolog (60, født 1872)
*13. juli - Mary Brodrick, engelsk egyptolog (født. ca. 1858)

## Bildegalleri

Archibald_Sayce.jpg|Archibald Henry Sayce(1845–1933)
Julius_Ailio.tif|Julius Ailio(1872–1933)
Anna_McCann_at_Populonia_1974.jpg|Anna Marguerite McCann(1933–2017)


## Referanser
Adelaide av Normandie

**Adelaide av Normandie** (fransk *Adélaïde*, født ca. 1026, død ca. 1090) var søster eller halvsøster av Vilhelm Erobreren, hertug av Normandie og konge av England.

Hun var datter av hertug Robert I av Normandie, også kalt for «den praktfulle» (fransk «le Magnifique») og etter sigende datter av dennes elskerinne Herleva. Detaljene om Adelaides opphav er usikre, som hennes fødselsdato og fødested som muligens var i Calvados i Frankrike. Ulike krønikeskribenter i *[[Gesta Normannorum Ducum]]* har kalt henne for en søster av Vilhelm med samme mor eller en datter av Robert I av en annen mor. Herleva er den moren som vanligvis oppgis for henne.

Adelaide ble gift tre ganger; første gangen med Enguerrand II av Ponthieu (død 1053) som hun fikk to døtre med; andre gang med Lambert II, greve av Lens (død 1054), sønn av Eustace I av Boulogne; og tredje gang med Odo II av Champagne (død 1115), sønn av greven av Troyes. Med Lambert fikk hun datteren Judith av Lens som ble gift med den angelsaksiske Waltheof II, jarl av Northumbria (henrettet 1076). Judiths og Waltheofs datter, Matilda eller Maud av Huntingdon, 2. grevinne av Huntingdon, tok som sin andre ektemann kong David I av Skottland.

## Ekteskap og etterkommere
Med Enguerrand II, greve av Ponthieu fikk hun: 
* Adelaide, sitert i 1098; 
* Hélissende, gift før 1091 til Hugo Campdavaine II, greve av Saint-Pol (død 1130). 

Med Lambert II, greve av Lens, fikk hun: 
* Judith av Lens (død etter 1086), gift i 1070 til Waltheof, jarl av Huntingdon. 

Med Odo II av Champagne (de Blois), greve av Troyes og Meaux, fikk hun:
* Stefan, greve av Aumale (død 1127). 

## Referanser


## Litteratur
* Bauduin, Pierre: *La première Normandie (Xe-XIe siècles)*, Presses Universitaires de Caen, Caen, 2004. ISBN 2-84133-145-8
* Douglas, David C.: *William the Conqueror*. University of California Press. 1964 ISBN 0520003489

## Eksterne lenker
* Adelaides andre ektemann og deres datter Judith av Lens (engelsk)
* Etterkommere av Adelaide med hennes tredje ektemann (engelsk)
SPARC64/OS

**SPARC64/OS** var et 64-biter operativsystem som ble utviklet av HAL Computer Systems, og lansert i oktober 1995 for 64-bit mikroprosessorene SPARC64 og SPARC64 II. Første versjon ble skrevet med kompilatoren SPARCompiler C 2.0.1.

SPARC64/OS var en avart av UNIX SVR4, som var basert på Solaris 2.4. SPARC64/OS var den første 64-bit utvidelsen av Solaris, og det første operativsystemet som ble skapt for mikroprosessorer som var bygd etter versjon 9 av SPARC-spesifikasjonen.

Den 15. juli 1996 ble operativsystemet anerkjent av X/Open, som et system som fullt ut fulgte standarden *XPG4 Base 95 Profile*, som var sammensatt av standardene POSIX-1 (ISO/IEC 9945-1:1990), POSIX-2 (ISO/IEC 9945-2:1993), FIPS 151-2 og FIPS 189.

SPARC64/OS støttet NFS 3.0, *Veritas Volume Manager*, og *Jumpstart*.

## Referanser
Bergens Tekniske Museum

**Bergens Tekniske Museum** er et museum i den fredede gamle Trikkestallen i Thormhøhlensgate 23 på Møhlenpris i Bergen, tegnet av Schak Bull i 1913, og med Trikkebyen som nærmeste nabo, som var boliger for sporveisfunksjonærene. Museet er en del av de tekniske samlinger i Bergen, og drives av flere organisasjoner. Utstillingene viser den tekniske utviklingen på Vestlandet med fokus på landtransport, og omfatter gamle fremkomstmidler som veteranbiler, sykler, motorsykler, busser og trikker, samt en av de gamle Fløibanevognene. Museet stiller også ut historisk brannvernutstyr og militærmateriell, og har et fungerende boktrykkeri og tilbyr kjøring med gamle sporvogner.

Sporvognsturen er per høsten 2009 begrenset til å gå mellom stallen og opp til «Hulen», en strekning på ca. 250 meter. Billetten gjelder derfor begge veier. Skinnegangen er nå nesten ferdig lagt forbi Studentsenteret, med stolper til luftledning. Med tid og stunder vil trikken kunne passere Bergen Museums hovedbygning, Johanneskirken og få endestopp ved Den Nationale Scene. Skinnene blir lagt tilbake i gatene etterhvert som gatene likevel blir gravet i. Arbeidet med skinnelegging er om lag halvgjort, strekningen sett under ett. Trikkene er forøvrig skaffet inn fra andre steder, siden den siste trikken i Bergen ble senket på Sandviksflaket da siste linje ble nedlagt. Skinner kommer i hovedsak fra Gråkallbanen i Trondheim.

I nærområdet ligger også Nygårdsparken og Vitensenteret i Bergen.

## Eksterne lenker
*
Guadalupe-akvedukten

**Guadalupe-akvedukten** er en akvedukt fra 1700-tallet i Mexico by. Den er sju kilometer lang, består av 2&nbsp;287 buer og strekker seg fra det administrative distriktet Gustavo A. Madero i Mexicos føderale distrikt til Tlalnepantla de Baz i delstaten México. Det siste strekket går den under bakken. Noen av byggverkets elementer er i barokkstil.

Bygginga av akvedukten starta 23. juni 1743, og den sto ferdig i 1751. Den var opprinnelig ti kilometer lang, og ble bygd for å løse problemene med vannforsyning i Villa de Guadalupe, hvor Guadalupe-basilikaen ligger, ved å frakte det fra Azcapotzalco og Tlalnepantla de Baz. 7. april 1932 ble Guadalupe-akvedukten offisielt erklært verneverdig.